b"\n_START_ARTICLE_\nDelhijski sultanat\n_START_SECTION_\nZgodovinsko ozadje\n_START_PARAGRAPH_\nNastanek Delhijskega sultanate v Indiji je bilo del dogajanja na Azijskem kontinentu, ki ga je v \xc4\x8dasu med 5. in 14. stoletjem zaznamovala t.i. selitev narodov, katerega za\xc4\x8detni impulzi so se dogajali v stepah Centralne Azije. Centralna Azija in tudi celotna ju\xc5\xbena in Zahodna Azija je posledi\xc4\x8dno \xc4\x8dutila vdor nomadskih tur\xc5\xa1kih ljudstev iz Centralno azijskih step. V 9. stoletju, ko se je islamski Kalifat na Bli\xc5\xbenjem vzhodu za\xc4\x8del drobiti in ko so muslimanski vladarji za\xc4\x8deli zasu\xc5\xbenjevati ne-muslimanska nomadska Tur\xc5\xa1ka ljudstva iz Centralnoazijskih step, med katerimi so mnogi postali lojalni voja\xc5\xa1ki su\xc5\xbenji imenovani Mameluki. Tako so se  Turki selili v  Muslimanske de\xc5\xbeele in se tudi islamizirali. Mnogi Tur\xc5\xa1ki Memelu\xc5\xa1ki su\xc5\xbenji so se kmalu povzpeli na vladarske polo\xc5\xbeaje in osvojili velike predele muslimanskega sveta, ustanovili Mamelu\xc5\xa1ke sultanate od Egiptovskega do Afganistanskega. Kmalu pa so usmerili tudi na Indijski podkontinent._NEWLINE_Indijski podkontinent je bil sicer tudi prej stalna tar\xc4\x8da napadov nomadskih plemen iz Centralne Azije, ki so se v 9. do 11. stoletju zdru\xc5\xbeili s \xc5\xa1irjenjem islama. Do leta 962 AD so hindujske in budisti\xc4\x8dne kraljevine v Ju\xc5\xbeni Aziji  pri\xc5\xa1le pod val vpadov muslimanskih vojsk iz Centralne Azije. Med njimi je bil tudi  Mahmud iz Gazni, sin tur\xc5\xa1kega mamelu\xc5\xa1kega voja\xc5\xa1kega su\xc5\xbenja, ki je vpadal in plenil kraljevine na severu Indije od reke Ind do reke Jamuna na vzhodu kar sedemnajstkrat v \xc4\x8dasu med 997 in 1030. Mahmud iz Gazni-ja je oplenjal zaklade, vendar se vedno vra\xc4\x8dal v zahodni Pand\xc5\xbeab._NEWLINE_Vpadi so se nadaljevali tudi po smrli Mahmuda iz Gaznija. Guridski sultan Mu'iz ad-Din Muhamad Gori, znan kot Muhamad Gori, je pri\xc4\x8del sistemati\xc4\x8dno \xc5\xa1iritev na sever Indije v letu 1173. \xc5\xbdelel je ustvariti Sunnitsko islamsko kraljevino zase na vzhod od reke Ind, oziroma ustanoviti muslimansko kraljevino imenovano Delhijski sultanat, kar mu je uspelo do leta 1192. Gorija so leta 1206 ubili.  Po uboju se je Gorijev voja\xc5\xa1ki su\xc5\xbeenj ali mameluk, Arabsko: \xd9\x85\xd9\x85\xd9\x84\xd9\x88\xd9\x83), tur\xc5\xa1kega porekla Qutub al-Din Aibak, povzpel na oblast in postal prvi sultan Delhijskega sultanata."